EkBass/fiwiki-20250220-pages-articles huggingface dataset:
Röntgenputki

Röntgenputki on röntgensäteilyn tuottamiseen tarkoitettu elektroniputki. Se on historiallisesti ensimmäinen tunnettu tapa synnyttää röntgensäteilyä laboratoriossa. Röntgenputki on edelleen yleisin tapa tuottaa säteilyä lääketieteellisessä röntgenkuvauksessa. ==Toimintaperiaate== Tyhjiöputkessa olevasta hehkulangasta irtoaa elektroneja, jotka kiihdytetään putkessa olevassa sähkökentässä. Suurinopeuksiset elektronit iskeytyvät putken keskellä olevaan metallilevystä tehtyyn anodiin ja jarruuntuvat voimakkaasti. Sähködynamiikan yhtälöiden mukaan kiihtyvässä liikkeessä oleva sähköisesti varattu hiukkanen lähettää sähkömagneettista säteilyä. Elektronin liike- energiasta osa muuttuu säteilyenergiaksi, niin sanotuksi jarrutussäteilyksi (bremsstrahlung). Jarrutussäteilyn spektri on jatkuva. Törmäyslevyn materiaalista ja elektronien kiihdytysjännitteestä riippuen voi syntyä myös niin sanottua karakteristista säteilyä, joka on spektrityypiltään viivaspektri. Toisin kuin jarrutussäteilyn tapauksessa, jossa jarruuntuva elektroni lähettää säteilyä, karakteristisen säteilyn lähteenä toimivat anodimateriaalin atomit. Kun suureen nopeuteen kiihdytetyt elektronit iskeytyvät anodimateriaalin atomeihin, osa atomeista siirtyy elektroniseen viritystilaan. Viritystilan purkautuessa atomi tyypillisesti säteilee alkuaineelle ominaista sähkömagneettista säteilyä. Röntgenalueella olevaa karakteristista säteilyä käytetään hyväksi muun muassa röntgenkristallografiassa. Coolidgen vesijäähdytteinen röntgenputki Röntgenputken osat: * K Hehkulanka josta irtoaa lämmitettäessa elektroneja (Katodi). * A Pysäytyslevy johon suurinopeuksiset elektronit törmäävät (Anodi). * Ua Kiihdytysjännite. * C Vesijäähdytin * Uh Hehkujännite. * X Röntgensäteily. ==Katso myös== * Elektroniputki ==Lähteet== * ==Aiheesta muualla== Luokka:Röntgensäteily Luokka:Radiologia
Charlotte Benkner

Charlotte Benkner (o.s. Enterlein, 16. marraskuuta 1889 Leipzig, Saksa – 14. toukokuuta 2004 Youngstown, Ohio, Yhdysvallat) oli nainen, jota virheellisesti pidettiin maailman vanhimpana elossa olevana ihmisenä marraskuusta 2003. Benkner ehti asua Saksassa vain varhaisimmat lapsuusvuotensa ja muutti Yhdysvaltoihin vuonna 1896. Hänen perheellään oli siellä hotelli. Nuorena naisena hän tapasi kerran presidentti Theodore Rooseveltin. Benkner (silloin Enterlein) meni vuonna 1908 naimisiin Karl Benknerin kanssa. Hän asui Pennsylvaniassa ja Ohiossa ennen vetäytymistään Arizonaan. Benkner oli jo 110 vuotta täyttänyt ja Arizonan vanhin, kun hän palasi Ohioon. Benknerin sisko Tillie Hare kuoli lähes 100-vuotiaana 25. tammikuuta 2004. Charlotte itse eli vielä muutaman kuukauden. Hän kuoli lyhyen sairaalassa olon jälkeen 114-vuotiaana. Benkneriä luultiin maailman vanhimmaksi eläväksi ihmiseksi Mitoyo Kawaten kuoleman jälkeen. Myöhemmin Guinnessin ennätysten kirja myönsi kyseisen kunnian Ramona Trinidad Iglesias-Jordanille, jonka osoitettiin syntyneen Benknerin kanssa samana vuonna jo 31. elokuuta tai 1. syyskuuta. Luokka:Yli 110-vuotiaiksi eläneet yhdysvaltalaiset Luokka:Vuonna 1889 syntyneet Luokka:Vuonna 2004 kuolleet
Mitoyo Kawate

Mitoyo Kawate ( Kawate Mitoyo, 15. toukokuuta 1889 – 13. marraskuuta 2003) oli vuonna 2003 parin viikon ajan maailman vanhin elossa oleva ihminen. Kansallisuudeltaan hän oli japanilainen, kotoisin Hiroshimasta. Kawate työskenteli maatilalla, kunnes loukkasi kätensä 99-vuotiaana. Hieman ennen kuolemaansa 114-vuotiaana hän joutui sairaalaan keuhkokuumeen johdosta. Kawatesta tuli maailman vanhin ihminen virallisesti 31. lokakuuta 2003, kun Kamato Hongō kuoli. Hänen itsensä kuoltua 13. marraskuuta maailman vanhimmaksi nousi Ramona Trinidad Iglesias-Jordan. Aluksi Guinnessin ennätysten kirja tosin myönsi kunnian virheellisesti yhdysvaltalaiselle Charlotte Benknerille. Luokka:Maailman vanhimmat henkilöt Luokka:Yli 110-vuotiaiksi eläneet japanilaiset Luokka:Vuonna 1889 syntyneet Luokka:Vuonna 2003 kuolleet
Kamato Hongō

Kamato Hongō (o.s. Kimura) ( Hongō Kamato, 16. syyskuuta 1887 – 31. lokakuuta 2003http://articles.latimes.com/2003/nov/01/local/me-hongo1) oli maailman vanhin elossa oleva ihminen maaliskuusta 2002 kuolemaansa 116-vuotiaana. Hongo asui Kagoshimassa Japanin eteläisimmällä pääsaarella Kyūshūlla. Hän oli tosin syntynyt Shigechiyo Izumin tavoin Tokunoshimalla. Hongōsta tuli Japanin vanhin ihminen Denzō Ishizakin kuoltua vuonna 1999. Hän nousi julkisuuteen ja esiintyi lukuisia kertoja maansa televisiossa. Maailman vanhin elävä Hongōsta tuli Maude Farris-Lusen kuoltua 18. maaliskuuta 2002. Hongō kuoli keuhkokuumeeseen 31. lokakuuta 2003. Hän oli viimeinen elossa ollut dokumentoitu henkilö, joka oli syntynyt vuonna 1887. Häntä seurasi maailman vanhimpana elossa olevana ihmisenä Mitoyo Kawate, joka oli kotoisin Japanin Hiroshimasta ja kuoli vain pari viikkoa Hongōn jälkeen. Myöhempi tutkimus osoitti Hongon syntyneen 16. syyskuuta 1893, jolloin hän oli todellisuudessa vain 110-vuoden ja 45 päivän ikäinenhttps://docs.google.com/viewer?a=v&q;=cache:emj5CVtF2BwJ:www.demogr.mpg.de/books/drm/007/1-1.pdf+michel+poulain+hongo&hl;=en≷=us&pid;=bl&srcid;=ADGEESg0HFxjq9hN22botMq- YkcBPjYldDpe0ixeBNlCZymgstfEvlKrIJK6ZfQuPK0eLXV6DgpQZ4w4QPg8C1h7N4scivN3XJv9TFK3HYLPL9WDV7EnZ -- 6BogZPelokJJBhoLO1TJl&sig;=AHIEtbSzqeNFCnkzSeq9GHArWH5GS65Fvwhttps://groups.yahoo.com/neo/groups/Worlds_Oldest_People/conversations/messages/1151 ==Lähteet== Luokka:Maailman vanhimmat henkilöt Luokka:Yli 110-vuotiaiksi eläneet japanilaiset Luokka:Vuonna 1887 syntyneet Luokka:Vuonna 2003 kuolleet
Maude Farris-Luse

Maud(e) Davis Farris-Luse (21. tammikuuta 1887 – 18. maaliskuuta 2002) oli maailman vanhin elävä ihminen kesäkuusta 2001 kuolemaansa 115-vuotiaana. Farris-Luse oli yhdysvaltalainen. Hän syntyi michiganilaisessa kylässä, mutta muutti vuonna 1891 Indianaan. Hän meni 16-vuotiaana naimisiin Jason Ferrisin kanssa. Farris-Luse muutti miehensä kanssa vuonna 1925 Coldwateriin, Michiganiin, jossa viimeinen heidän seitsemästä lapsestaan syntyi. Ferris kuoli vuonna 1951 ja Maude meni uusiin naimisiin Walter Lusen kanssa. Farris- Luse kuoli Michiganissa. Kuusi Farris-Lusen seitsemästä lapsesta ennätti kuolla ennen häntä itseään. Häntä edelsi maailman vanhimpana Marie Brémont ja seurasi Kamato Hongo. Luokka:Maailman vanhimmat henkilöt Luokka:Yli 110-vuotiaiksi eläneet yhdysvaltalaiset Luokka:Vuonna 1887 syntyneet Luokka:Vuonna 2002 kuolleet
Marie Brémont

Marie Marthe Augustine Mesange Lemaitre Brémont (25. huhtikuuta 1886 Noëllet, Maine-et-Loire, Ranska – 6. kesäkuuta 2001 Candé, Maine-et-Loire, Ranska) oli maailman vanhin elossa oleva ihminen marraskuusta 2000 kuolemaansa asti. Brémont oli ranskalainen, kuten vuonna 1997 122-vuotiaana kuollut Jeanne Calment. Brémontin ensimmäinen aviomies Constant Lemaitre sai surmansa ensimmäisessä maailmansodassa. Hän meni uusiin naimisiin Florentin Brémontin kanssa, joka kuoli vuonna 1967. Brémont työskenteli elämänsä aikana lääketehtaalla, lastenhoitajana ja ompelijattarena. Hän loukkasi kätensä onnettomuudessa 103-vuotiaana ja kuoli Maine-et-Loiren departementissa 115-vuotiaana. Brémontin edeltäjä maailman vanhimman tittelin haltijana oli Eva Morris ja seuraaja Maude Farris-Luse. == Lähteet == Luokka:Maailman vanhimmat henkilöt Luokka:Yli 110-vuotiaiksi eläneet ranskalaiset Luokka:Vuonna 1886 syntyneet Luokka:Vuonna 2001 kuolleet
Hietalahdensaaret

Hietalahdensaaret on saari Pieksämäen kunnassa Virtasalmen taajaman yhteydessä. Saari on kahden saaren ryhmä ja se on asumaton. Luokka:Suomen sisävesien saaret Luokka:Pieksämäen luonto Luokka:Virtasalmi
Eva Morris

Eva Sharpe Morris (8. marraskuuta 1885 – 2. marraskuuta 2000) oli vanhin tunnettu ihminen maailmassa joulukuusta 1999 kuolemaansa 114-vuotiaana. Morris oli britti ja kotoisin Staffordshiresta. Hänestä tuli maansa vanhin Annie Jenningsin kuoltua 20. marraskuuta 1999. Sarah Knauss kuoli samana vuonna 30. joulukuuta, ja tällöin Morris sai virallisesti maailman vanhimman ihmisen tittelin. Morris kuoli muutama päivä ennen 115-vuotispäiväänsä. Hänen jälkeensä maailman vanhin tuli ranskalaisesta Marie Brémontista. Luokka:Maailman vanhimmat henkilöt Luokka:Yli 110-vuotiaiksi eläneet brittiläiset Luokka:Vuonna 1885 syntyneet Luokka:Vuonna 2000 kuolleet
Carrie C. White

Carrie C. White (18. marraskuuta 1874? – 14. helmikuuta 1991) oli oletetusti maailman vanhin elävä ihminen tammikuusta 1988 kuolemaansa. White asui Floridassa. Hän joutui laitoshoitoon vuonna 1909, jolloin traumaattinen avioero oli järkyttänyt hänen mielenterveyttään. Uudempien dokumenttien perusteella hän saattoikin olla vasta 102-vuotias kuollessaan. Tällöin Jeanne Calmentista olisi tullut maailman vanhin ihminen jo Florence Knappin kuoltua 1988 eikä suinkaan Whiten kuoltua helmikuussa 1991. Carrie C. Whiten tapaus on yhä kiistelty. Jos syntymäpäivä 18. marraskuuta 1874 pitää paikkansa, hän oli kuollessaan 116 vuoden ikäinen. == Lähteet == Luokka:Yli 110-vuotiaiksi eläneet yhdysvaltalaiset Luokka:Syntymävuosi puuttuu Luokka:Vuonna 1991 kuolleet en:List of supercentenarians from the United States#Carrie C. White pt:Anexo:Lista de supercentenários norte-americanos#Carrie C. White
Jalkapallon Baltian liiga

Baltian liiga (Baltic League) on vuonna 2007 perustettu Viron, Latvian ja Liettuan seurajoukkuiden yhteinen jalkapallokilpailu. Kaudesta 2009–2010 lähtien liigaan osallistuu 16 joukkuetta: jokaisen maan kansallisen sarjan viisi parasta sekä edelliskauden voittajamaan kuudes joukkue. Aikaisemmin liigaa pelattiin 12 joukkueella. ==Finaalit== Kausi Kotijoukkue Tulos Vierasjoukkue Paikka Tuomari 2009–2010 Sūduva 3–3 ja. 3 – 5 rp. Ventspils Sūduva-stadion, Marijampolė Sten Kaldma 2008 Skonto 1–2 Kaunas Skonto-stadion, Riika Hannes Kaasik 2007 Ventspils 1–3 Metalurgs Ventspils-stadion, Ventspils Kristo Tohver 2007 Metalurgs 5–1 Ventspils Daugava-stadion, Liepāja Audrius Žuta 2007 Metalurgs voitti yhteismaalein 8–2 Metalurgs voitti yhteismaalein 8–2 Metalurgs voitti yhteismaalein 8–2 Daugava-stadion, Liepāja Audrius Žuta ==Aiheesta muualla== *Baltic League Luokka:Jalkapallosarjat
Kirkkosaari (Virtasalmi)

Kirkkosaari on saari Pieksämäen kaupungissa Virtasalmen taajaman yhteydessä. Saari on asumaton. Luokka:Suomen sisävesien saaret Luokka:Pieksämäen luonto Luokka:Virtasalmi
Florence Knapp

Florence Knapp (10. lokakuuta 1873 – 11. tammikuuta 1988) oli elämänsä viimeisten viikkojen ajan maailman vanhin elävä ihminen. Knapp syntyi Pennsylvaniassa. Hänen suvussaan esiintyi pitkäikäisyyttä: yksikin sisko saavutti äärimmäisen harvinaisen 108 vuoden iän. Knappista tuli virallisesti maailman vanhin 27. joulukuuta 1987, jolloin Anna Eliza Williams kuoli 114-vuotiaana. Knapp eli hänkin 114-vuotiaaksi. Knappin seuraaja maailman vanhimpana oli joko kiistelty Carrie C. White tai kaikkien aikojen vanhimpana ihmisenä kuuluisuuteen noussut, 122-vuotiaaksi elänyt Jeanne Calment. Luokka:Yli 110-vuotiaiksi eläneet yhdysvaltalaiset Luokka:Vuonna 1873 syntyneet Luokka:Vuonna 1988 kuolleet en:List of supercentenarians from the United States#Florence Knapp
Asperö

Asperö on taajama ja saari Göteborgin eteläisessä saaristossa. Se kuuluu Länsi-Götanmaan maakuntaan ja Göteborgin kuntaan. Aikaisemmin se oli osa Styrsön kaupunginosalautakuntaa. Taajama on pinta-alaltaan 33 hehtaarin suuruinen, ja asukkaita siellä on noin 402. Saarella sijaitsee muun muassa vuonna 1990 valmistunut Asperön kirkko. ==Väestönkehitys== ==Lähteet== ==Aiheesta muualla== Luokka:Göteborgin saaret Luokka:Ruotsin taajamat
Brännö

Brännö on saari ja taajama Göteborgin eteläisessä saaristossa. Se kuuluu Ruotsin länsirannikolla sijaitsevaan Göteborgin kuntaan, ja on osa Styrsön kaupunginosaa. Brännö on pinta-alaltaan 79 hehtaarin suuruinen, ja asukkaita siellä on noin 630. ==Väestönkehitys== ==Lähteet== ==Aiheesta muualla== * Branno.nu Luokka:Ruotsin taajamat Luokka:Göteborgin saaret
Blidö

Blidö on saari Tukholman saaristossa, Ruotsissa. Hallinnollisesti se kuuluu Norrtäljen kuntaan. Saarelle on bussiyhteys Norrtäljestä ja lauttayhteys Vaxholmista. Saarella ei ole ainuttakaan siltaa. Sillä on oma seurakuntansa (Blidö församling), joka kuuluu Uppsalan arkkihiippakuntaan. Siellä sijaitsee Blidön kirkko. Blidö on myös saarella sijaitsevan taajaman nimi. Taajamassa oli vuoden 2010 lopussa 72 asukasta. Blidö on aiemmin ollut myös oma kuntansa. Se liitettiin Norrtäljen kuntaan vuonna 1971. == Blidön kyliä == * Oxhalsö * Stämmarsund * Bromskär * Glyxnäs * Eknäs ==Lähteet== == Aiheesta muualla == Luokka:Norrtäljen kunta Luokka:Ruotsin saaret Luokka:Itämeren saaret Luokka:Ruotsin entiset kunnat Luokka:Ruotsin pientaajamat
Noken metroasema

thumb|Noken metroaseman tunnus. Noken metroasema () on Fukuokan kaupungin Sawaran suuralueella sijaitseva metroasema. Asema on kolmastoista asema Nanakuma-linjalla Tenjin-Minamin metroaseman päästä lukien. Asema on avattu 3. helmikuuta 2005. Aseman lähellä sijaitsevat muun muassa: * Jōnanin postitoimisto * Kawanamin sairaala * Nishi Nihon City Bankin Noken toimisto ==Aiheesta muualla== * Noken aseman viralliset sivut Luokka:Nanakuma-linja
Sielun Veljet (albumi)

Sielun Veljet (PÄLPX 44) on Sielun Veljien esikoisalbumi vuodelta 1983. Yhtye ei aluksi olisi halunnut levyttää lainkaan mutta suostui lopulta levyttämään live-albumin. Albumin LP-versio on kolmesivuinen tupla-LP. Levyn kannessa on muokattu kuva Emil Zatopekista, jonka juoksua näytetään myös Karjalan kunnailla -musiikkivideolla. Sielun Veljet ovat sanoneet saaneensa vaikutteita esiintymiseensä Zatopekin juoksutyylistä. Myöhemmin, 1986, Sielun veljet levyttivät studioversiot kappaleista 'Karjalan kunnailla' ja 'Yö erottaa pojasta miehen' singlelle. Molemmat on kuultavissa Sielun veljien Myytävänä!-kokoelmalla. Myös Tuomari Nurmion 'Huda huda' biisistä tehtiin studioversio albumille Otteita Tuomari Nurmion laulukirjasta. == Kappaleet == Kaikki sovitukset Sielun veljet, paitsi C4 Tuomari Nurmio ja Viides kolonna. A-puoli # # # B-puoli # * # # # C-puoli # * # # # == Kokoonpano == * Ismo Alanko – laulu, kitara, basso * Alf Forsman – rummut * Jouko Hohko – kitara, basso, laulu * Jouni Mömmö – outoja ääniä * Jukka Orma – kitara, laulu, saksofoni * Hannu Viholainen – valot === Muut tekijät === * Kari Leinonen – keikkamiksaus * Robi de Godzinsky ja Jorma Hämäläinen – äänitys * Iain Churches – miksaus == Arvostelut == * Soundi (06-07/2005): http://www.soundi.fi/levyarviot/sielun-veljet-sielun-veljet ==Singlet== ===Emil Zatopek=== # # Kappale Valssi on niin ikään live-taltiointi levyn taltioiduilta keikoilta. == Lähteet == Luokka:Vuoden 1983 konserttitallenteet Luokka:Vuoden 1983 esikoisalbumit Luokka:Sielun Veljien albumit
Laurukainen

Laurukainen on sankari pohjoispohjalaisissa vainolaistarinoissa. Tämä valkeahiuksinen poika taisteli neuvokkaasti ryöstelemään tulleita venäläisiä tai karjalaisia vastaan. Laurukaisesta tunnetaan monta kertomusta. Kerran vainolaiset pakottivat Laurukaisen ohjaamaan venettään koskessa. Juuri ennen vaarallista kohtaa Laurukainen hyppäsi veneestä rantaan. Vene tuhoutui ja vainolaiset hukkuivat. ==Aiheesta muualla== *Asutus- ja sotatarinoita Pohjois- Pohjanmaalla Luokka:Suomalaiset taruhenkilöt
The Sensual World

The Sensual World on Kate Bushin kuudes studioalbumi ja kaikkiaan seitsemäs levyjulkaisu vuodelta 1989. Albumi julkaistiin aikana, jolloin CD-soitinten suosio kasvoi merkittävästi. Alkuperäinen vinyylijulkaisu päättyi raitaan ”This Woman’s Work”. Kappale ”Walk Straight Down the Middle” oli puolestaan CD- ja kasettiversioiden mukana tullut bonusraita. Ennen levyn julkaisua ”This Woman’s Work” oli mukana John Hughesin elokuvan She’s Having a Baby ääniraidalla. Albumin ohella julkaistiin myös videokokoelma nimeltä The Sensual World: The Videos. Se sisälsi nimiraidasta ja kappaleista ”Love and Anger” sekä ”This Woman’s Work” tehdyt musiikkivideot. Mukana oli myös otteita haastattelusta, jonka Kate Bush oli antanut VH1-musiikkikanavalle. Nimikappale sijoittuu Molly Bloomin yksinpuheluun James Joycen kirjassa Odysseus. Alun perin tarkoituksena oli käyttää kirjan tekstiä suoraan, mutta Joycen perikunta ei antanut siihen lupaa. Niinpä Kate Bush joutui kirjoittamaan sanoituksen uudelleen pyrkien säilyttämään kirjan tunnelman. Soitinnuksena kappaleella käytetään irlantilaista instrumentaatiota eli säkkipilliä, viulua ja tinapilliä. Vuoden 2011 albumille Director’s Cut Bush levytti uudelleen neljä The Sensual Worldin kappaletta. Levyä tehdessään hän sai vihdoin Joycen perikunnalta luvan käyttää suoraan tekstiä Odysseuksesta, ja levy sisältääkin uuden version ”The Sensual World” -kappaleesta alkuperäisellä tekstillä nimellä ”Flower of the Mountain”.Guardian - Kate Bush reveals guest lyricist on new album – James Joyce ==Kappaleet== # # # # # # # # # # # ==Singlet== * The Sensual World * This Woman's Work * Love and Anger ==Lähteet== Luokka:Kate Bushin albumit Luokka:Vuoden 1989 albumit
Kamon metroasema

Kamon metroasema () on Fukuokan kaupungin Sawaran suuralueella sijaitseva metroasema. Asema on neljästoista asema Nanakuma-linjalla Tenjin-Minamin metroaseman päästä lukien. Asema on avattu 3. helmikuuta 2005. Aseman lähellä sijaitsevat muun muassa: * Kamon temppeli * Yamada-Denki Techland Fukuokan toimisto ==Aiheesta muualla== * Kamon aseman viralliset sivut Luokka:Nanakuma- linja
Anna Eliza Williams

Anna Eliza Davies Williams (2. kesäkuuta 1873 – 27. joulukuuta 1987) oli poikkeuksellisen pitkäikäinen britti. Hän syntyi Gloucestershiressa, Englannissa, ja kuoli Swanseassa, Walesissa. Williams oli maailman vanhin elossa oleva ihminen helmikuusta joulukuuhun 1987. Oman maansa ennätyksen hän oli rikkonut jo vuonna 1985. Williamsista tuli myös kaikkien aikojen vanhin ihminen: kenenkään ei tiedetä häntä aiemmin saavuttaneen 114 vuoden ikää. Hänen ennätyksensä rikkoi vasta Jeanne Calment, joka pitää ennätystä hallussaan yhä. Williams kuoli 27.12.1987, ja maailman vanhin elävä ihminen oli hänen jälkeensä Florence Knapp. Williamsin ennätyksen Britannian kaikkien aikojen vanhimpana rikkoi myöhemmin Charlotte Hughes. Luokka:Yli 110-vuotiaiksi eläneet brittiläiset Luokka:Vuonna 1873 syntyneet Luokka:Vuonna 1987 kuolleet
Mary McKinney

Mary McKinney (30. toukokuuta 1873 – 2. helmikuuta 1987) oli maailman vanhin elossa oleva ihminen syyskuusta 1986 kuolemaansa 113-vuotiaana. McKinney oli kansallisuudeltaan yhdysvaltalainen ja syntyi Sacramentossa, Kaliforniassa. Hänestä tuli Guinnessin ennätystenkirjan mukaan maailman vanhin 20. syyskuuta 1986, kun Mamie Eva Keith kuoli. McKinney täytti 100 vuotta 1973 ja 110 1983. McKinney kuoli muutamaa kuukautta aiemmin kuin olisi täyttänyt 114 vuotta. Nykyään alle 114-vuotiaana pääseminen maailman vanhimmaksi elossa olevaksi ihmiseksi on varsin epätavallista. Luokka:Yli 110-vuotiaiksi eläneet yhdysvaltalaiset Luokka:Vuonna 1873 syntyneet Luokka:Vuonna 1987 kuolleet en:List of supercentenarians from the United States#Mary McKinney
Junkanoo

Junkanoo on bahamalaista kansanmusiikkia. Sitä käytetään muun muassa suuressa jokavuotisessa Junkanoo-paraatissa, jossa soitetaan lehmänkelloja ja tanssitaan afrikkalaisten rumpurytmien tahtiin. Luokka:Bahaman kulttuuri Luokka:Kansanmusiikki
Jean Bouin

Jean Bouin (28. joulukuuta 1888 Marseille – 29. syyskuuta 1914) oli ranskalainen kestävyysjuoksija, joka otti osaa vuoden 1908 olympialaisiin 1 500 metrin juoksijana, mutta karsiutui alkuerissä. Bouin voitti vuosina 1911–1913 Kansainvälisen maastojuoksun, jota pidetään maastojuoksun MM- kilpailujen edeltäjänä. Vuoden 1911 lopulla Bouin juoksi Pariisissa 10 000 metrillä maailman siihen asti parhaan ajan 30.58,8, joka paransi Alfred Shrubbin edellistä ennätystä 3,6 sekunnilla. Tämä tulos hyväksyttiin matkan viralliseksi maailmanennätykseksi. Hän juoksi samana vuonna myös 6 mailin juoksun maailmanennätyksen 29.51,6, joka oli 7,8 sekuntia Shrubbin ennätystä nopeampi. Paavo Nurmi rikkoi molemmat maailmanennätykset myöhemmin, kuuden mailin vuonna 1930 ja 10 000 metrin vuonna 1921. Vuoden 1912 Tukholman kesäolympialaisissa Bouin jätti 10 000 metriä väliin säästellen voimiaan muille matkoille. Maastojuoksussa hän keskeytti, mutta 5 000 metrin juoksussa hän sai hopeaa Suomen Hannes Kolehmaisen jälkeen. Bouinin aika oli 14.36,7, mikä alitti entisen maailmanennätyksen lähes puolella minuutilla. Kolehmainen oli kuitenkin loppukirissä sekunnin kymmenyksen nopeampi. Bouinin viimeiseksi suursaavutukseksi jäi seuraavana vuonna Tukholmassa juostu tunnin juoksun maailmanennätys 19 021 metriä. Tämän ennätyksen rikkoi vasta Paavo Nurmi 1928 ja se säilyi Ranskan ennätyksenä yli 40 vuotta. Jean Bouin kaatui kersanttina ensimmäisessä maailmansodassa Marnen ensimmäisessä taistelussa. ==Lähteet== * * * ===Viitteet=== Luokka:Ranskalaiset kestävyysjuoksijat Luokka:Ranskalaiset olympiamitalistit Luokka:Ranskalaiset ensimmäisessä maailmansodassa kaatuneet Luokka:Vuonna 1888 syntyneet Luokka:Vuonna 1914 kuolleet
Embargo

Embargo on toimittajien ja tiedottajien yhdessä käyttämä järjestely, jossa median edustajat pääsevät tutustumaan aineistoon ennen sen varsinaista julkistamista yleisölle. Embargoa käytettäessä tiedottajat merkitsevät tiedotteeseen ajankohdan, koska sisältö on julkaistavissa, ja toimittajat poikkeustapauksia lukuun ottamatta noudattavat tätä toivetta. Järjestely ei perustu muodolliseen sopimukseen, vaan on kehittynyt ajan kuluessa. Järjestely antaa toimittajille mahdollisuuden perehtyä aiheeseen ilman kiirettä. Tiedottajille embargon käyttäminen kannattaa, koska se saattaa lisätä artikkeleiden laajuutta ja perinpohjaisuutta. Yleensä embargoa käytetään asioissa, jotka herättävät suurta mielenkiintoa. Näin vähennetään uutiskilpailun vaikutusta juttujen sisältöön. Tyypillisiä uutistoimituksissa käsiteltäviä embargollisia aineistoja ovat esimerkiksi tutkimustulokset, raportit ja kirjat. Embargo merkitään yleensä tiedotteen alkuun tai jopa otsikkoon. Merkintätapoja on monia, esimerkiksi: "Embargo 25.5.2007 kello 12.00" tai "Julkaisuvapaa 25.5.2007 kello 12.00". ==Lähteet== Luokka:Joukkotiedotus Luokka:Espanjankieliset sanat ja sanonnat
Richard Lee

Richard Lee (s. 1951 Honolulu, Havaijihttp://pokerdb.thehendonmob.com/player.php?a=b&n;=47144 (luettu 6.3.2007)) on yhdysvaltalainen osa-aikaeläkkeellä oleva teksasilainen jalokivikauppias, sijoittaja ja pokerinpelaaja. Lee osallistui vuosien 2005 ja 2006 World Series of Pokerin (WSOP) pääturnauksiin. Jälkimmäisenä vuonna hän selvisi WSOP:n finaalipöytään ansaiten kuudennesta tilastaan 2 803 851 dollaria. Tämä oli ensimmäinen kerta kun Lee sijoittui pokeriturnauksessa finaalipöytään. Muhkea WSOP:n palkintosumma nosti hänet kuitenkin kaikkien aikojen rahalistalla sadan eniten ansainneen joukkoonhttp://pokerdb.thehendonmob.com/player.php?a=s&n;=47144 (luettu 6.3.2007). Ennen WSOP:ta Leen paras turnaussijoitus oli vuonna 2005 Los Angelesissa järjestetyn Grand Slam of Pokerin kahdestoista tila. Lee on naimisissa ja hänellä on kolme lasta.Pokerlistings.com:n profiili (luettu 6.3.2007)http://pokerdb.thehendonmob.com/player.php?a=b&n;=47144 (luettu 6.3.2007) Elokuun 2006 lopulla poliisi suoritti kotietsinnän Leen San Antonion kodissa. Hänen epäillään järjestäneen sieltä käsin laittomia nettiuhkapelejä.CardPlayer.com: WSOP Star Richard Lee Speaks About Investigation (luettu 29.5.2010) Elokuussa 2007 Leen pokeriuran turnausansiot ylittivät 2,8 miljoonaa dollaria. == Lähteet == == Aiheesta muualla == * * POKERnews: WSOP Main Event 6th Place Finisher Richard Lee Under Investigation For Bookmaking (luettu 6.3.2007) Luokka:Yhdysvaltalaiset pokerinpelaajat Luokka:Vuonna 1951 syntyneet Luokka:Elävät henkilöt
Montolan kalkkirata

Montolan kalkkirata oli Pieksämäen maalaiskunnassa ja Virtasalmella kulkenut kapearaiteinen rautatie. Se kulki Montolan kaivoksen ja Loukolammen rautatieaseman välillä. Radan pituus oli noin kuusi kilometriä ja raideleveys oli 600 millimetriä. Kalkkirata oli käytössä vuosina 1933–1953. Rataa pitkin kuljetettiin Montolan kaivoksesta louhittu kalkkikivi Savon radan varressa sijainneelle Loukolammen kalkkitehtaalle käsiteltäväksi. Radalla oli käytössä seitsemän veturia, kaikki höyryvetureita, 4 kpl 0-4-0WT, 1 kpl 0-4-0T ja 2 kpl 0-6-0T. Itse louhoksessa oli sekalainen valikoima moottorikalustoa. Kaksi uusinta kolmeakselista Couillet-veturia hankittiin Belgiasta vuonna 1947. Veturitalli sijaitsi Montolassa. Yksikään radan vetureista ei kelvannut sotakorvauksina. Rata suljettiin 1. kesäkuuta 1953 sattuneen ratapenkan sortumaonnettomuuden jälkeen. Onnettomuuden jälkeen kalkkikiveä alettiin kuljettaa kuorma-autoilla ja radan liikenne päättyi. ==Artikkeleja== *Montolan kalkkirata: Resiina-lehti 4/1985 ==Aiheesta muualla== *Kuva Loukolammen kalkkitehtaasta *Montolan kaivoksen torneja Luokka:Suomen kapearaiteiset rautatiet Luokka:Pieksämäen liikenne Luokka:Virtasalmi Luokka:Pieksämäen maalaiskunta Luokka:Suomen entiset rautatiet
Sardelli

Sardelli (Engraulis encrasicolus) on 12–20 cm pitkä planktonia syövä Atlantin itärannikon sillikala. Se elää Etelä-Norjan ja Etelä-Afrikan välisellä alueella ja myös Välimeressä, Pohjanmeressä ja Mustassameressä. Sardelli eroaa muista sillikaloista muun muassa leukojen muodossa: yläleuka on alaleukaa pidempi. Laji vaatii tietyn suolapitoisuuden pystyäkseen lisääntymään, joten Itämeressä sitä on tavattu vain harvoja yksilöitä. Kutu alkaa, kun vesi on saavuttanut noin 12 °C:n lämpötilan, eli Portugalin rannikolla maaliskuussa, ja päättyy Pohjanmeressä kesäkuussa. Poikaset kuoriutuvat 3–4 päivän kuluttua ja ovat aluksi läpikuultavia. Sardellit kuuluvat maailman tärkeimpiin ruokakaloihin. Huippuvuosina 1980-luvulla sitä pyydettiin yli 800 000 tonnia vuodessa. Tärkeimpiä pyyntialueita ovat Välimeri ja Mustameri.Species Factsheet FAO Sardellia käytetään Euroopassa suolattuna, öljyyn säilöttynä maustekalana, johon voidaan viitata termillä anjovis (, , ). Tätä ei kuitenkaan pidä sekoittaa Pohjoismaissa anjoviksena tunnettuun kilohailista valmistettuun maustekalasäilykkeeseen.Anjovis ja sardelli Raholan syötäviä sanoja == Lähteet == Luokka:Sillikalat Luokka:Seulonnan keskeiset artikkelit Luokka:Mausteet
Tolsa

Tolsa tarkoittaa seuraavia: ;paikkoja: * Tolsan rautatieasema Kirkkonummella * Tolsa, kylä Kirkkonummella ;henkilöitä: * Aaro Tolsa (1895–1951), suomalainen pappi ja setlementtiliikkeen vaikuttaja * Arto Tolsa (1945–1989), suomalainen jalkapalloilija * Hannu Tolsa (s. 1926), suomalainen maastohiihtäjä * Janne Tolsa (s. 1970), suomalainen kosketinsoittaja ja äänittäjä * Jari Tolsa (s. 1981), ruotsalainen jääkiekkoilija.
Andy Bloch

Andrew "Andy" Bloch (s. 1. kesäkuuta 1969) on yhdysvaltalainen pokeriammattilainen. Bloch aloitti vakavissaan pelaamisen vuonna 1992, jolloin hän alkoi osallistua viikoittaisiin 35 dollarin turnauksiin. Vuoden loppuun mennessä hän oli voittanut yhden World Poker Finals -turnauksen, joka oli 100 dollarin sisäänoston no limit texas hold'em -kilpailu. Tämä oli ensimmäinen kerta kun Bloch pelasi no limit texasia. Vuonna 1997 Bloch jätti väliin lakikoulun viimeisen viikon tunnit osallistuakseen World Series of Pokerin vuoden 1997 pääturnaukseen. Hän toimi kisassa koekaniinina pöytäkamerakokeilussa. Tom Sims etsi vapaaehtoista, joka sallisi taskukorttiensa kuvaamisen ja Bloch suostui. Blochin pelistä tehtiin kaksiosainen artikkeli CardPlayer Magazineen. Suoritettuaan lakimiestutkintonsa vuonna 1999, Bloch päätti jättää lakiuransa toistaiseksi ja keskittyä pokeriin. Lakiopintojen lisäksi hän on suorittanut kaksi sähkötekniikan tutkintoa Massachusetts Institute of Technologyssa (MIT). Vuonna 2001 Bloch oli finaalipöydässä kahdessa WSOP-turnauksessa. Seuraavana vuonna hän voitti seitsemän kortin avopokeriturnauksen Foxwoodsissa ja oli kaksi kertaa finaalipöydässä World Poker Tourin (WPT) ensimmäisellä kaudella (molemmilla kerroilla sijoittui kolmanneksi). Sittemmin Bloch on boikotoinut WPT:tä tämän pelaajasopimusvaatimusten takiaAndy Bloch: Why I'm not playing the Bellagio WPT (luettu 6.3.2007). Hän on kuitenkin epävirallisen WPT fanisivuston (http://www.wptfan.com ) webmaster. Bloch voitti Ultimate Poker Challengen toisen tuotantokauden finaalissa. Vuoden 2006 WSOP:n 50 000 dollarin sisäänoston H.O.R.S.E.-turnauksessa Bloch tuli toiseksi. Blochin 9 8 ei riittänyt voittajan David "Chip" Reesen A Q -kättä vastaan kun pöytään tuli J 7 7 4 4\. Kaksinpeli kesti 286 jakoa ja on WSOP-historian pisin. Vuonna 2006 Bloch voitti puoli miljoonaa dollaria tammikuussa 2007 ESPN:n televisioimassa Pro-Am Poker Equalizer -turnauksessa. Toiseksi sijoittui Phil Laak. Kesäkuussa 2008 Blochin pokeriuran turnausansiot ylittivät 3,7 miljoonaa dollaria. Hän edustaa Full Tilt Poker -pokerihuonetta. Pokerin lisäsi Bloch on menestynyt blackjackissa. Hän on mukana blackjack-dokumentissa The Hot Shoe (2005) ja on julkaissut oman opetus-DVD:n Beating Blackjack. Bloch kuului MIT:ssä opiskelleeseen blackjack-ryhmään "MIT Blackjack Team", josta kertoo kirja Bringing Down the HousePOKERnews: Andy Bloch and Bringing Down Houses (luettu 6.3.2007). == Lähteet == == Aiheesta muualla == * Viralliset kotisivut * Full Tilt Pokerin sivu * Luokka:Yhdysvaltalaiset pokerinpelaajat Luokka:Vuonna 1969 syntyneet Luokka:Elävät henkilöt
Žigansk

Žigansk () tai Edjigeen () on nasleg eli maalaiskunta ja tämän maalaiskunnan keskuskylä Žiganskin evenkien kansallisessa piirissä Sahan tasavallassa Venäjällä. Žigansk on piirinsä hallinnollinen keskus. Žigansk sijaitsee Lenajoen länsirannalla 610 kilometriä pohjoiseen tasavallan pääkaupungista Jakutskista. Žiganskin kuntaan kuulunut, sen pohjoisosassa sijaitseva Djardanin kylä on autio. == Historia == Žigansk perustettiin kasakkalinnoitukseksi vuonna 1632, ja se sai kaupunginoikeudet vuonna 1783. Vuonna 1917 se alennettiin kyläksi. == Aiheesta muualla == *Žiganskin epävirallinen sivu *Žigansk kartalla *Tietoa Žiganskin vaakunasta *Žiganskin piiri tasavallan portaalissa Luokka:Žiganskin kansallinen piiri Luokka:Venäjän entiset kaupungit
Vilém Mathesius

Vilém Mathesius (3. elokuuta 1882 Pardubice, Itävalta-Unkari - 12\. huhtikuuta 1945 Praha, Tšekkoslovakia) oli tšekkiläinen kielitieteilijä ja kirjallisuudentutkija, Prahan Kaarlen yliopiston ensimmäinen englannin kielen professori. Mathesius oli Prahan piirin koollekutsuja ja toimi sen ensimmäisenä puheenjohtajana aina piirin perustamisesta kuolemaansa saakka. Runoilija ja kääntäjä Bohumil Mathesius (1888-1952) oli Vilém Mathesiuksen veli. ==Pääteokset== * Dějiny literatury anglické v hlavních jejich představitelích I-II (1910-15) * Čeština a obecný jazykozpyt (1947) * Obsahový rozbor současné angličtiny na základě obecně lingvistickém (1961) Luokka:Tšekkiläiset kielitieteilijät Luokka:Vuonna 1882 syntyneet Luokka:Vuonna 1945 kuolleet
SDL

SDL voi tarkoittaa seuraavia asioita: * Simple DirectMedia Layer -ohjelmakirjasto * Specification and Description Language, järjestelmien määrittelyyn ja suunnitteluun tarkoitettu (lähinnä tietoliikennejärjestelmät) protokolla * Security Development Lifecycle
Seinen

Seinen (, ”nuoret miehet”) on muun muassa mangan ja animen kohderyhmä, johon kuuluvat nuoret miehet. Seinen-teokset käsittelevät usein samoja teemoja kuin poikien shōnen, mutta seinen on tarkoitettu kokeneemmalle lukijakunnalle, joten sen tarinoiden juonet ovat kypsempiä, ja väkivaltaa, seksiä tai alastomuutta esitetään suoremmin. Josei on vastaava naisille suunnattu lajityyppi, jota lukevat nuoret ja aikuiset naiset. Seinenin erottaa shōnenista myös voimakkaampi panostus juoneen toiminnan kustannuksella. Siinä esiintyvät hahmot ovat kehittyneempiä. Tämän vuoksi seinen saatetaan ulkomailla sekoittaa tyttöjen shōjoon, jossa hahmojen kehitys ja suhteet ovat myös keskeisessä asemassa. Seinen tapaa kuitenkin olla kerrontatavaltaan realistisempaa. Esimerkkejä lajityypistä ovat muiden muassa hikikomori-ilmiötä tutkiva N.H.K. ni Yōkoso!, historiallinen Lone Wolf and Cub ja murhakertomus Monster. Myös ”haaremi”-genreen kuuluvat tarinat, kuten Love Hina, ovat suosittuja – tässä lajityypissä kauniiden naisten ympäröimä nuori mies joutuu noloihin romanttisiin tai seksuaalisiin tilanteisiin. Kuten shōnen-mangaa, seinen-sarjoja lukevat paljon myös eri-ikäiset ja eri sukupuolta olevat, jopa nuoremmat pojat ja tytöt. Esimerkiksi Hokuto no ken on alun perin suunnattu nuorille miehille, mutta on saavuttanut nuorempienkin lukijoiden keskuudessa suuren suosion. == Lähteet == == Aiheesta muualla == * Seinen ComiPedia – luettelo seinen-sarjakuvalehdistä *
Siloan allas

Siloan allas (myös Siloan/Siiloan lampi; ) on allas Jerusalemissa., , Giihonin lähteen vedet laskevat Siloaan kahta akveduktia pitkin, joista vanhempi on peräisin pronssikaudelta ja uudempi on rakennettu kuningas Hiskiaan aikana n. 716–687 eaa., Tunnelista löytyi vuonna 1880 kaivaustyöstä kertova heprealainen piirtokirjoitus, joka nykyään on Istanbulin museossa. == Lähteet == == Aiheesta muualla == Luokka:Arkeologiset kohteet Jerusalemissa Luokka:Raamatun paikat
Elizabeth Anscombe

Gertrude Elizabeth Margaret Anscombe (18. maaliskuuta 1919 - 5\. tammikuuta 2001) oli brittiläinen analyyttiseen koulukuntaan kuulunut filosofi. Hänen erikoisalojaan olivat toiminnan filosofia, mielenfilosofia, filosofinen logiikka, kielifilosofia ja etiikka. Anscombe oli Ludwig Wittgensteinin oppilas ja tuli tämän filosofian asiantuntijaksi kirjoittaen monia Wittgensteinilta ammentaneita teoksia. Hänen vuonna 1958 julkaistu artikkelinsa "Modern Moral Philosophy" esitteli termin "konsekventialismi" eli seurausetiikka analyyttiseen filosofiaan, ja se on vaikuttanut hänen myöhempien artikkeliensa ohella nykyaikaiseen hyve-etiikkaan. Anscomben monografiaa Intention pidetään yleensä hänen merkittävimpänä teoksenaan, ja se on vaikuttanut nykyfilosofian keskusteluun aikomuksista, toiminnasta ja käytännöllisestä järjestä. Anscombe on vaikuttanut erityisesti Philippa Footiin, Michael Dummettiin, Cora Diamondiin, Rosalind Hursthouseen ja Paul Feyerabendiin. == Teoksia == * Intention (1957) * An Introduction to Wittgenstein's Tractatus (1959) * Three Philosophers (1961), yhdessä P. T. Geachin kanssa, käsittelee Aristotelesta, Tuomas Akvinolaista ja Gottlob Fregeä * Causality and Determination (1971) * Times, Beginnings and Causes (1975) * The Collected Philosophical Papers of G. E. M. Anscombe (3 osaa, 1981): *#From Parmenides to Wittgenstein *#Metaphysics and the Philosophy of Mind *#Ethics, Religion and Politics * Human Life, Action and Ethics: Essays (2005) == Aiheesta muualla == * Luokka:Analyyttiset filosofit Luokka:Brittiläiset filosofit Luokka:Vuonna 1919 syntyneet Luokka:Vuonna 2001 kuolleet
Giihon

Giihon on: *yksi Eedenistä lähtevän joen neljästä haarasta (1 Moos. 2:13) *Giihonin lähde Jerusalemissa
Lempäälän kanava

Lempäälän kanava (käytetty myös nimeä Lempoisten kanava) on Lempäälän keskustassa sijaitseva Pyhäjärven ja Vanajaveden yhdistävä kanava, jonka pituus on 1 275 metriä ja putouskorkeus 2,20–2,40 metriä. Kanavassa on yksi 160 metriä pitkä ja kahdeksan metriä leveä sulku. Kanavan ylittää kaksi maantiesiltaa ja yksi rautatiesilta. Suurimmat sallitut alusten mitat ovat 145,0 × 7,5 × 1,8 × 5,5 metriä (pituus × leveys × syväys × korkeus). Aluksen maston korkeus voi siltojen takia olla enintään 5,5 metriä. Kanavan sulkuportit ovat sektoriportteja joiden koneistot ovat sähkömekaaniset.Lempoisten kanava 50-vuotias, Aamulehti, 28.09.1923, nro 223, s. 4, Kansalliskirjaston digitaaliset aineistot Lempäälään yritettiin rakentaa kanavaa vuodesta 1778 alkaen, mutta työ jäi kesken noin kymmenen vuoden yrittämisen jälkeen. Kanavatyömaa sijaitsi Rikalassa, nykyisen kanavan eteläpuolella, missä kaivannot ovat vieläkin nähtävissä. Nykyinen Lempäälän kanava rakennettiin vuosina 1867–1874 hätäaputöinä. Työt olivat pysähdyksissä vuosina 1869 ja 1870 varojen puutteen takia, mutta niitä jatkettiin taas vuonna 1871. Ensimmäiset laivat pääsivät kulkemaan kanavassa 28. syyskuuta 1873. Kanavan sulku oli rakennettu alun perin kokonaan puusta mutta sulku uusittiin vuosina 1896–1897 niin että kaikki sulkulaitteet sulkuportteja lukuunottamatta tehtiin kivestä. Sulun pituus oli tämän jälkeen 40 metriä, leveys 8 metriä ja syvyys 1,8 metriä. Aluksi kanavan läpi kulki vilkas matkustajaliikenne, mutta sen jälkeen kun Tampere–Hämeenlinna-rautatie valmistui 1876, kanavaa käytettiin lähinnä tavarankuljetuksiin. Vuosina 1958–1961 kanava uusittiin uittoja varten. Tällöin kanavan sulku suurennettiin nykyiseen kokoonsa ja yläkanavaa syvennettiin. Kanavan nykyinen ulkoasu onkin peräisin tältä ajalta. Kanava palvelee nykyisin lähinnä matkailua, ja sen kautta kulkee Suomen Hopealinjan laivareitti Tampereelta Hämeenlinnaan. Kanavassa on ajoittain vesistön säännöstelyjuoksutusta, joka aiheuttaa siinä vaarallisen voimakkaan virtauksen. Kanavassa sattui vuonna 1988 vakava onnettomuus, jossa neljä ihmistä hukkui veneen kaaduttua virtauksessa. Tämän vuoksi kanavalle on asennettu varoitusvalot sekä rautatiesillan yhteyteen turvaportti, joka estää veneiden ajautumisen sulkuun tulvajuoksutusten aikana. Kanava on itsepalvelusulku jonka valvonta suoritetaan Muroleen kanavalta käsin. Kanavan käyttö- ja kunnossapitotehtävistä vastaa Väyläviraston urakoitsijana Arctia Meritaito Oy. ==Lähteet== * Suomen kanavat – Lempäälä ===Viitteet=== ==Aiheesta muualla== *Väyläviraston sivu Lempäälän kanavasta *Lempäälän kunnan sivu kanavasta Luokka:Suomen kanavat Kanava Luokka:Pyhäjärven alue (Tampere)
Giihonin lähde

Giihonin lähde on lähde Jerusalemissa, Kidronin laaksossa, Temppelivuoren itärinteen juurella. Sen vedet virtaavat kahta akveduktia pitkin Siiloan lampeen. Giihonin äärellä Salomo voideltiin kuninkaaksi (1 Kun. 1:33, 38, 45). == Katso myös == * Hiskia == Aiheesta muualla == * * Luokka:Raamatun paikat Luokka:Jerusalem Luokka:Lähteet Luokka:Israelin maantiede
David Malet Armstrong

David Malet Armstrong (usein D. M. Armstrong, 8. heinäkuuta 1926 – 13. toukokuuta 2014) oli australialainen filosofi. Hänen erikoisalojaan olivat metafysiikka ja mielenfilosofia. Hän puolusti faktualistista ontologiaa, funktionalistista mielen teoriaa ja nesessitarianistista käsitystä luonnonlaeista. == Julkaisuja == === Teoksia === * Berkeley's Theory of Vision: A Critical Examination of Bishop Berkeley's Essay towards a New Theory of Vision (1960) * Bodily Sensations (1962) * Perception and the Physical World (1961) * A Materialist Theory of the Mind (1968) * Belief, Truth and Knowledge (1973) * Universals and Scientific Realism (1978) * The Nature of Mind and Other Essays (1981) * What is a Law of Nature? (1983) * A Combinatorial Theory of Possibility (1989) * Universals: An Opinionated Introduction (1989) * A World of States of Affairs (1997) * The Mind-Body Problem: An Opinionated Introduction (1999) * Truth and Truthmakers (2004) === Artikkeleita === * "Is Introspective Knowledge Incorrigible?" Philosophical Review 72 (1963), 417–32. * "Meaning and Communication". Philosophical Review 80 (1971), 427–47. * (& Peter Forrest) "An Argument against David Lewis' Theory of Possible Worlds". Australasian Journal of Philosophy 62 (1984), 164–8. * "Classes are States of Affairs". Mind 100 (1991), 189–200. == Lähteet == == Aiheesta muualla == * David Armstrong's Curriculum Vitae * Guide to the Papers of David Armstrong * Armstrong's Pufendorf Lectures 2004 Luokka:Australialaiset filosofit Luokka:Mielenfilosofit Luokka:Vuonna 1926 syntyneet Luokka:Vuonna 2014 kuolleet Luokka:Naturalismi (filosofia)
Ankyran synodi

Ankyran synodi (Ancyran synodi) oli kirkolliskokous, joka pidettiin Galatian pääkaupungissa Ankyrassa (lat. Ancyra, nykyinen Ankara) todennäköisesti vuonna 314 heti Maximianuksen vainojen päätyttyä. Kokouksessa oli edustettuna yhteensä joko kaksitoista tai kahdeksantoista piispaa Vähästä-Aasiasta ja Syyriasta, joista suurin osa 11 vuotta myöhemmin osallistui Nikaian kirkolliskokoukseen.History of the Christian Church, Volume II: Ante-Nicene Christianity. A.D. 100-325. The Councils of Elvira, Arles, and Ancyra Kokouksen tarkoitus oli edistää Diocletianuksen vainoista toipumista. Kokous päätti 25 uudesta kanonista, jotka pääasiassa käsittelivät sitä, miten tuli suhtautua niihin kristittyihin, jotka olivat vainoissa pettäneet uskonsa. Ankyrassa pidettiin myös kaksi areiolaisten kirkolliskokousta vuosina 358 ja 375. == Lähteet== Luokka:Ankyra Luokka:Kirkolliskokoukset
Andy Black

Andrew "Andy" Black (s. 20. heinäkuuta 1965) on irlantilainen pokeriammattilainen. Hän on syntynyt Belfastissa, Pohjois-Irlannissa ja asuu nykyisin Dublinissa. Blackin lempinimi on "The Monk" ("munkki")http://www.andyblackpoker.com/ luettu 6.3.2007. Black pelasi korttia äitinsä kanssa nuorempana ja alkoi pelata vakavammin vuonna 1986 ollessaan opiskelemassa lakia Trinity Collegessa Dublinissa. Hän oli pitkäikäisen pokerikoulun Junior Common Roomin (The JCR) jäsen, koulusta oli aiemmin tullut pelaajia kuten Donnacha O'Dea ja Padraig Parkinson. Hän alkoi pelata myös Griffinin kasinolla Dublinissa. Blackin pudotti vuoden 1997 World Series of Pokerin (WSOP) pääturnauksessa sen lopulta voittanut Stu Ungar. Aikoinaan liikkui huhuja, että Ungar oli onnekas ja voitti Blackin AK-käden AQ-kädellä. Black itse kertoi lokakuussa 2006 Full Tilt Pokerilla, että AK/AQ-käsitarina ei ole totta ja Ungar vain pelasi häntä paremmin. Blackin seuraavan vuoden WSOP-matkasta tehtiin John Hurtin juontama dokumentti Million Dollar Deal. Hävittyään "miljoonan dollarin diilin" Black matkusti Englantiin ja eli luostarinomaisessa buddhalaisyhteisössä seuraavat viisi vuotta. Black palasi pokerin pariin menestyksellisesti vuonna 2004 halliten Irlannin turnauksia ja sijoittuen viidenneksi vuoden 2005 WSOP:n pääturnauksessa. Hän johti finaalipöytää jossain vaiheessa ja hänellä oli parhaimmillaan kolmasosa kaikista pelimerkeistä. Hän kuitenkin kärsi huonosta onnesta ja vastustajien kyseenalaisista maksuista ja voitti lopulta viitossijastaan 1,75 miljoonaa dollaria. Vuonna 2005 Black esiintyi keskusteluohjelmassa Heads Up with Richard Herring kertoen uskostaan ja pokeriurastaan. Vuoden 2005 WSOP:n jälkeen Black on ollut rahasijoilla sekä European Poker Tourilla että World Poker Tourilla. Vuonna 2006 hän oli World Series of Poker Tournament of Champions -turnauksen finaalipöydässä johtaen selvästi. Hän kuitenkin hävisi ylipelattuaan AK-kätensä, jota vastassa oli Daniel Negreanun kuningaspari. Viides tila toi 100 000 dollaria. Alkuvuodesta 2007 Black oli Aussie Millions -tapahtuman pot limit omaha -turnauksen kakkonen ja no limit texas hold'em -pääturnauksen kolmas. European Poker Tourin vuoden 2007 Grand Finalessa Monte Carlossa Black johti pitkään turnausta, mutta jäi lopulta seitsemänneksi. Saman vuoden kesällä Black oli kahdessa WSOP-turnauksessa finaalipöydässä. Black edustaa Full Tilt Poker -nettipokerihuonetta. Tammikuussa 2008 hänen pokeriuransa turnausansiot ylittivät 3,4 miljoonaa dollaria. == Lähteet == == Aiheesta muualla == * Poker with heart - Andy Black * * Full Tilt Pokerin sivu Luokka:Irlantilaiset pokerinpelaajat Luokka:Vuonna 1965 syntyneet Luokka:Elävät henkilöt
Kidron

Kidron eli Kidronin laakso (, Naḥal Qidron; , Wadi al-Joz) on Jerusalemin kaupungin ja sen itäpuolella olevan Öljymäen välinen laakso, joka yhtyy kaupungin länsi- ja eteläsivua kiertävään Hinnomin laaksoon. Perimätiedon mukaan sama kuin Josafatinlaakso. Luokka:Raamatun paikat Luokka:Jerusalem
Tiedemuseo

Tiedemuseo on tieteen tai luonnonilmiöiden havainnollistamiseen erikoistunut vuorovaikutteinen museo. Tiedemuseo voi olla erikoistunut esimerkiksi tähtitieteeseen tai avaruustutkimukseen, meriin, elämänmuotoihin tai keksintöihin, mutta useimmissa museoissa näyttely kattaa aiheita laajemminkin. == Historia == Tiedemuseon ja tiedekeskuksen ero on hämärtynyt, kun museot ovat yhä toiminnallisempia. Monissa määritelmissä kaikki tiedekeskukset luetaan myös tiedemuseoiksi. Ilmeisesti ensimmäinen vuorovaikutteinen tiedemuseo on vuonna 1904 perustettu Deutsches Museum Münchenissä Saksassa. Tiedemuseoita on perustettu 1980-luvulta lähtien lähes kaikkiin Euroopan maihin, Pohjois-Amerikkaan, Aasiaan ja Australiaan. ==Lähteet== ==Katso myös== * Tiedekeskus * Helsingin tiedemuseo, suunniteltu museo *
Silo (muinainen kaupunki)

Silo eli Siilo (; שלו, Šīlô; שילו, Šîlô) oli kaupunki Samarian vuoriseudulla 18 kilometriä Nablusista kaakkoon nykyisen Seilun-nimisen arabikylän paikalla. Silo oli israelilaisten maahanmuuton jälkeen heidän tärkein kulttipaikkansa. Filistealaiset valtasivat Eelin aikana ilmestysmajan ja veivät Liitonarkin, jonka Joosua oli tuonut Siloon.; Samuel sai Jumalan kutsun Silossa. == Lähteet == == Aiheesta muualla == Luokka:Raamatun kaupungit
Denalin kansallispuisto

Denalin kansallispuisto () on Yhdysvaltain Alaskan osavaltiossa sijaitseva kansallispuisto. Kansallispuisto perustettiin 26. helmikuuta 1917. Denali on yhteensä 24 585 km² laajuinen, ja sitä hallinnoi National Park Service. Puiston kuuluisin nähtävyys on kenties Denali (aiemmin Mount McKinley), Yhdysvaltojen korkein vuori, jonka mukaan puisto alun perin olikin nimetty Mount McKinleyn kansallispuistoksi. McKinley-nimen vuori sai Yhdysvaltain 25. presidentiltä William McKinleyn mukaan jo vuonna 1897 ja Alaskan alkuperäiskansat kutsuvat sitä Denaliksi, josta siis kansallispuiston nimikin juontuu. Mount McKinleyn kansallispuisto perustettiin vuonna 1917 suojelemaan alueen ohutsarvilampaita. Vuosikymmeniä myöhemmin, vuonna 1978, presidentti Jimmy Carter perusti silloisen kansallispuiston lähistölle Denalin suojelumonumentin. Denali on athabascaa ja tarkoittaa korkeaa. Intiaanit viittasivat sillä luultavasti McKinley-vuoreen. Kaksi vuotta Denalin nimittämisen jälkeen se yhdistettiin McKinleyn kansallispuistoon, jolloin puiston nimi myös vaihtui Denaliksi. thumb|250px|Maitohorsmaa Denalissa tavataan useita eläin- ja lintulajeja. Alueella elää muun muassa suuria nisäkkäitä kuten harmaakarhuja, mustakarhuja, susia ja hirviä sekä lintuja kuten maakotkia, pikkujoutsenia ja tunturihaukkoja. Kansallispuiston vesissä elää yhteensä 10 eri kalalajia, muun muassa lohia, taimenia ja pallaita. Alueen kylmien olosuhteiden takia kalat jäävät usein pienikokoisiksi. Kylmyyden vaikutuksesta alueella on vähän sammakkoeläimiä: alueen ainoa sammakkolaji on pakkasia kestävä metsäsammakko. Vierailijoita kehotetaan pysymään etäällä puiston villieläimistä, eikä heillä ole lupaa ruokkia niitä. Kansallispuisto sijaitsee tundralla, ja sen tavallisimmat puut ovat kuusi ja paju. Kylmyyden ja mineraalien puutteen takia myös puut jäävät usein kalojen tapaan kitukasvuisiksi. Alueella kasvaa pensasmustikkaa ja kanadanpuhvelinmarjaa. Denalista löytyy lisäksi yli 450 kukkalajia, esimerkiksi maitohorsmaa ja lupiineja. Yhdysvaltain korkein vuori Denali (aiemmin Mount McKinley) sijaitsee puiston alueella. Sen korkein huippu yltää 6 194 metriin. Puistossa voi harrastaa muun muassa vuorikiipeilyä ja retkeilyä. Talvella puistossa voi harrasteille rajatuilla alueilla hiihtää, lumikelkkailla sekä ajaa koiravaljakolla. Denalissa vierailee vuosittain noin 400 000 ihmistä. == Lähteet == == Kirjallisuutta == * == Aiheesta muualla == * Viralliset sivut Luokka:Alaskan kansallispuistot
Jirōmarun metroasema

Jirōmarun metroasema () on Fukuokan kaupungin Sawaran suuralueella sijaitseva metroasema. Asema on viidestoista asema Nanakuma-linjalla Tenjin-Minamin metroaseman päästä lukien. Asema on avattu 3. helmikuuta 2005. thumb|Aseman symboli Aseman lähellä sijaitsevat muun muassa: * TSUTAYA Jirōmaru ==Aiheesta muualla== * Jiroumaru dot com * Jirōmarun aseman viralliset sivut Luokka:Nanakuma-linja
Mamie Eva Keith

Mamie Eva Keith (22. maaliskuuta 1873 – 20. syyskuuta 1986) oli maailman vanhin tunnettu ihminen helmikuusta 1986 kuolemaansa 113-vuotiaana. Keith oli yhdysvaltalainen, tarkemmin Illinois'n osavaltiosta. Guinnessin ennätysten kirja tunnusti hänet maailman vanhimmaksi japanilaisen Shigechiyo Izumin kuoltua keuhkokuumeeseen väitetyssä 120 vuoden iässä 21. helmikuuta 1986. Izumin todellinen ikä on myöhemmin kyseenalaistettu. Keith hyväksyttiin maailman vanhimmaksi elossa olevaksi ihmiseksi hänen ollessaan 112 vuoden ikäinen. On ollut useita väitteitä Keithiä vanhemmista ihmisistä kyseiseltä ajanjaksolta, mutta mitään näistä ei ole kyetty todentamaan. Keith oli 113 vuoden ja lähes kuuden kuukauden ikäinen, kun hän kuoli 20. syyskuuta 1986. Häntä seurasi vanhimpana elossa olevana ihmisenä Mary McKinney. Luokka:Maailman vanhimmat henkilöt Luokka:Yli 110-vuotiaiksi eläneet yhdysvaltalaiset Luokka:Vuonna 1873 syntyneet Luokka:Vuonna 1986 kuolleet
Saivomuotka

Saivomuotka on pientaajama () Pohjois-Ruotsissa Kiirunan kunnassa. Pientaajamassa on 57 asukasta (2010). Saivomuotka sijaitsee Muonionjoen rannalla Suomen rajan tuntumassa. Lestadiolaisen herätysliikkeen merkittävin maallikkosaarnaaja Juhani Raattamaa asui Saivomuotkassa. ==Lähteet== Luokka:Ruotsin pientaajamat Luokka:Kiirunan kunta